laion/Wikipedia-Exotic huggingface dataset:
নিশা মোহতা

নিশা মোহতা (জন্ম ১৩ই অক্টোবর ১৯৮০ হিঙ্গানঘাটে) হলেন একজন ভারতীয় দাবা খেলোয়াড়, তিনি আন্তর্জাতিক মাস্টার (আইএম) এবং মহিলা গ্র্যান্ডমাস্টার (ডব্লিউজিএম) এর ফিদে খেতাব পেয়েছিলেন। তিনি ভারতের মহারাষ্ট্র রাজ্যের প্রথম ডব্লিউজিএম। নিশার জন্ম হয়েছিল ১৯৮০ সালের ১৩ই অক্টোবর, ভারতের মহারাষ্ট্র রাজ্যের ওয়ারধা জেলার একটি শহর হিঙ্গানঘাটে। তিনি ১৯৯৫ সালের ২৬শে এপ্রিল তারিখে ১৪ বছর, ৬ মাস এবং ১৩ দিন বয়সে সর্বকনিষ্ঠ মহিলা আন্তর্জাতিক মাস্টার (ডব্লিউজিএম) হন। ১৯৯৬ সালের ডিসেম্বরে, ঈপ্সিত খেতাবটি অর্জনের জন্য নিশাকে ভারতের তৎকালীন প্রধানমন্ত্রী এইচ ডি দেবেগৌড়া নগদ পুরস্কার প্রদান করেন। নিশা ১৯৯৯ সাল পর্যন্ত ভারতের সর্বকনিষ্ঠ ডব্লিউজিএম-এর রেকর্ডটি ধরে রেখেছিলেন, তারপরে কোনেরু হাম্পি এসে এটি ভেঙে দিয়েছিলেন। নিশা ২০০১ এবং ২০০৮ সালে মহিলাদের বিশ্ব দাবা চ্যাম্পিয়নশিপে অংশ নিয়েছিলেন। ২০০৫ সালে নিশা মোহতা মহিলা ভারতীয় দাবা চ্যাম্পিয়নশিপ জিতেছিলেন। নিশা মোহতা ভারতীয় জাতীয় দলের হয়ে সালের মহিলাদের ২০০৪, ২০০৮ এবং ২০১০ সালের দাবা অলিম্পিয়াডে অংশ নিয়েছিলেন, তিনি ২০১৩ সালে মহিলাদের বিশ্ব দল দাবা চ্যাম্পিয়নশিপে খেলেছিলেন, ২০০৩, ২০০৫, ২০০৮, এবং ২০০৯ সালের মহিলাদের এশিয়ান দল দাবা চ্যাম্পিয়নশিপে যোগ দিয়েছিলেন। এছাড়াও তিনি ২০১০ সালের এশিয়ান গেমস দাবায় ভাগ নিয়েছিলেন। ব্রিটিশ গ্র্যান্ডমাস্টার নাইজেল শর্টের করা মন্তব্যের বিরুদ্ধে আপত্তি জানিয়ে, মোহতা নারীদের সমান অধিকারের পক্ষে বলেছেন। দাবা খেলায় মহিলারা যে বিশেষ সমস্যাগুলির মুখোমুখি হন, তিনি সেগুলি সম্বন্ধেও বলেছেন। IM title application FIDE "31 Nat.Women A Champ. Archive. Tournament report July 2005"। FIDE। সংগ্রহের তারিখ ৬ নভেম্বর ২০১৫।  Nisha Mohota team chess record at OlimpBase.org Tiwari, Errol (17 May 2016). "Chess is not about gender, it’s about being smart". Stabroek News. Tiwari, Errol (24 May 2015). "International Master Nisha Mohota urges equal rights for women chess players". Stabroek News. ফিদে সাইটে নিশা মোহতার রেটিং কার্ড (ইংরেজি) টেমপ্লেট:ভারতীয় মহিলা গ্র্যান্ডমাস্টার
পোর্তু আলেগ্রি

পোর্তু আলেগ্রি ব্রাজিলের রিও গ্র্যান্ডে দু সুউ-এর রাজধানী ও বৃহত্তম শহর। শহরটি ১৪,৮৮,২৫২ জন বাসিন্দার (২০২০) সঙ্গে দেশের দ্বাদশ সর্বাধিক জনবহুল শহর এবং ৪৪,০৫,৭৬০ জন বাসিন্দা (২০১০) সহ ব্রাজিলের পঞ্চম বৃহত্তম মহানগর অঞ্চলের কেন্দ্রে পরিণত হয়েছে। এটি ব্রাজিলের রাজ্যসমূহের রাজধানীগুলির মধ্যে দক্ষিণতম রাজধানী শহর। পোর্তু আলেগ্রি ১৭৬৯ সালে ম্যানুয়েল জর্জ গোমেস দি সেপুলভেদা দ্বারা প্রতিষ্ঠিত হয়েছিল, যিনি তার পরিচয় লুকানোর জন্য ছদ্মনাম জোসে মার্সেলিনো দি ফিগুয়েরেডো ব্যবহার করেছিলেন; কিন্তু অ্যাজোরস থেকে আগত অভিবাসীদের দ্বারা স্বাক্ষরিত আইন সহ দাপ্তরিক তারিখ হল ১৭৭২ সাল। শহরটি গুয়াইবা হ্রদের পূর্ব তীরে অবস্থিত, যেখানে পাঁচটি নদী একত্রিত হয়ে একটি বিশাল মিষ্টি জলের উপহ্রদ "লাগোয়া ডস প্যাটোস" তৈরি করে, যা এমনকি বৃহৎ জাহাজ চলাচলের জন্য উপযুক্ত। এই পাঁচ-নদীর সংযোগস্থলটি ব্রাজিলের একটি প্রধান শিল্প ও বাণিজ্যিক কেন্দ্রের পাশাপাশি একটি গুরুত্বপূর্ণ পলি বন্দর হয়ে উঠেছে। সাম্প্রতিক বছরগুলিতে, পোর্তু আলেগ্রি ওয়ার্ল্ড সোশ্যাল ফোরামের আয়োজন করেছে, এটি হল বেশ কয়েকটি বেসরকারি সংস্থার উদ্যোগ। শহরটি অংশগ্রহণমূলক বাজেট বাস্তবায়নকারী প্রথম শহর হিসেবে বিখ্যাত হয়ে ওঠে। ওয়ার্ল্ড কাউন্সিল অব চার্চেসের ৯তম সমাবেশ ২০০৬ সালে পোর্তু আলেগ্রিতে অনুষ্ঠিত হয়েছিল। এছাড়াও, পোর্তু আলেগ্রি ২০০০ সাল থেকে এফআইএসএল নামে বিশ্বের বৃহত্তম মুক্ত সফটওয়্যার অনুষ্ঠানগুলির একটি আয়োজন করে। IBGE 2020 "Archived copy" (পিডিএফ)। United Nations Development Programme (UNDP)। জুলাই ৮, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Location of Porto Alegre"। Iguide.travel। সংগ্রহের তারিখ ১৬ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তড়িৎচুম্বকীয় ক্ষেত্র

চিরায়ত পদার্থবিদ্যা অনুসারে তড়িৎচুম্বকীয় ক্ষেত্র হলো শূন্যে বিস্তৃত একধরনের প্রভাব। ইহা কোন আহিত বস্তুর আন্দোলনের কারণে সৃষ্ট এক ধরনের চিরায়ত (অর্থাৎ কোয়ান্টাম নয়) ক্ষেত্র। যে কোন আহিত বস্তুর চারপাশে এ প্রভাব অনভূত হয়। কোয়ান্টাম মেকানিক্স এর ব্যাখ্যা অনুসারে তড়িৎচুম্বকীয় ক্ষেত্র দুটি কণার মধ্যে ভার্চুয়াল ফোটন বিনিময় ছাড়া আর কিছু নয়। ( ∇ 2 − 1 c 2 ∂ 2 ∂ t 2 ) E     =     0 {\displaystyle \left(\nabla ^{2}-{1 \over {c}^{2}}{\partial ^{2} \over \partial t^{2}}\right)\mathbf {E} \ \ =\ \ 0} ( ∇ 2 − 1 c 2 ∂ 2 ∂ t 2 ) B     =     0 {\displaystyle \left(\nabla ^{2}-{1 \over {c}^{2}}{\partial ^{2} \over \partial t^{2}}\right)\mathbf {B} \ \ =\ \ 0} জেমস ক্লার্ক ম্যাক্সওয়েল সরণ প্রবাহের সাথে অম্পেয়্যারের বর্তনী সূত্র ব্যবহার করে ম্যাক্সওয়েলের সমীকরণসমূহ সম্পন্ন করে প্রথম এই সম্পর্কের ধারণা দেন। চারটি মিথষ্ক্রিয়া ও অন্যান্য তথ্যের মিথষ্ক্রিয়া ও পরিসর নিচে দেওয়া হল: Richard Feynman (১৯৭০)। The Feynman Lectures on Physics Vol II। Addison Wesley Longman। আইএসবিএন 978-0-201-02115-8। A “field” is any physical quantity which takes on different values at different points in space.  Purcell. p5-11;p61;p277-296 Purcell, p235: We then calculate the electric field due to a charge moving with constant velocity; it does not equal the spherically symmetric Coulomb field.
আর্জেন্টিনায় নারীবাদ

আর্জেন্টিনায় নারীবাদ হল আর্জেন্টিনার নারীদের জন্য সমান রাজনৈতিক, অর্থনৈতিক ও সামাজিক অধিকার এবং সমান সুযোগ নির্ধারণ করা, প্রতিষ্ঠা ও রক্ষার লক্ষ্যে আন্দোলনের একটি আনুষঙ্গিক অংশ। যদিও কিছু নারীকে অগ্রদূত হিসেবে বিবেচনা করা হয়েছে - তাদের মধ্যে হলেন জুয়ানা মানসো ও জুয়ানা ম্যানুয়েলা গোরিতি - উনিশ শতকের শেষের দিকে ও বিশ শতকের প্রথম দিকে ইউরোপীয় অভিবাসন তরঙ্গের ফলে দেশে নারীবাদের সূচনা হয়েছিল। প্রথম নারীবাদীরা একটি ঐক্যবদ্ধ আন্দোলন গড়ে তোলেনি, তবে নৈরাজ্যবাদী ও সমাজতান্ত্রিক কর্মীদের অন্তর্ভুক্ত করেছিল, যারা তাদের বিপ্লবী কর্মসূচিতে নারীর সমস্যাগুলিকে অন্তর্ভুক্ত করেছিল এবং মর্যাদাপূর্ণ মুক্তচিন্তক নারী যারা প্রাথমিকভাবে উচ্চ শিক্ষার প্রবেশাধিকারের জন্য ও পরবর্তীতে পুরুষদের সাথে আইনি সমতার জন্য লড়াই করেছিল। বিশ শতকের প্রথম দিকেও কর্মক্ষেত্রে তাদের স্বাধীনতা ও অধিকারের জন্য লড়াই করা নারীদের দ্বারা পরিপূর্ণ ছিল। প্রথম তরঙ্গের নারীবাদীদের প্রচেষ্টা সত্ত্বেও, জুয়ান পেরনের প্রথম সরকারের সময় ১৯৪৭ সাল পর্যন্ত আর্জেন্টিনার নারীরা ভোট দেওয়ার অধিকার অর্জন করেনি। তার অত্যন্ত জনপ্রিয় স্ত্রী ইভা নারী ভোটাধিকারের প্রবক্তা ছিল এবং দেশের প্রথম বৃহৎ আকারের নারী রাজনৈতিক দল ফিমেল পেরোনিস্ট পার্টি প্রতিষ্ঠা ও পরিচালনা করেন। ১৯৬০-এর দশকের শেষ থেকে ১৯৭০-এর দশকের মাঝামাঝি সময়টা ছিল তীব্র সামাজিক রূপান্তর এবং রাজনৈতিক সক্রিয়তার মধ্যে একটি। আবির্ভূত নারীবাদী সংগঠনগুলির মধ্যে ছিল ইউনিওন ফেমিনিকা আর্জেন্টিনা (ইউএফএ; ইংরেজি: Argentine Feminist Union) এবং মুভিমিয়েন্টো ডি লিবারাসিওন ফেমিনেমিনা (এমএলএফ; ইংরেজি: Feminist Liberation Movement)। "Así era la primera publicación feminista de la Argentina" (স্পেনীয় ভাষায়)। Cultura.gob.ar. Government of Argentina। মার্চ ৭, ২০১৭। সংগ্রহের তারিখ ফেব্রুয়ারি ১৭, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দক্ষিণ কোরিয়া জাতীয় কাবাডি দল

দক্ষিণ কোরিয়া জাতীয় কাবাডি দল (কোরিয়া প্রজাতন্ত্র জাতীয় কাবাডি দল নামেও পরিচিত) আন্তর্জাতিক কাবাডি প্রতিযোগিতায় দক্ষিণ কোরিয়ার প্রতিনিধিত্ব করে। কাবাডি দক্ষিণ কোরিয়ার একটি ক্রমবর্ধমান খেলা। দক্ষিণ কোরিয়ার জাতীয় দল বিশ্বে তৃতীয় স্থানে রয়েছে। অনেক কোরিয়ান খেলোয়াড় ভারতের প্রো কাবাডি লিগে খেলে। কোরিয়ান অধিনায়ক জ্যাং কুন লি প্রো কাবাডি লিগের অন্যতম বিখ্যাত আন্তর্জাতিক খেলোয়াড়। কোরিয়ান খেলোয়াড়রা খেলায় তাদের তত্পরতা এবং গতির জন্য পরিচিত। কাবাডি বিশ্বকাপ ২০১৬, দক্ষিণ কোরিয়া সেমিফাইনালে ইরানের কাছে হেরে তৃতীয় স্থানে ছিল। সমগ্র টুর্নামেন্টে দক্ষিণ কোরিয়াই একমাত্র দল যারা চূড়ান্ত বিজয়ী ভারতকে হারায়। দক্ষিণ কোরিয়াকেও দুবাই কাবাডি মাস্টার্স ২০১৮ অংশগ্রহণের জন্য আমন্ত্রণ জানানো হয়েছিল, এটি বিশ্বের শীর্ষ ৪ কাবাডি দলের মধ্যে একটি। দক্ষিণ কোরিয়া এশিয়ান গেমস ২০১৮তে ভারতকে হারিয়েছে যা টুর্নামেন্টে স্বাগতিক ভারতের প্রথম পরাজয় ছিল। এই টুর্নামেন্টে দক্ষিন কোরিয়া তাদের প্রথম রৌপ্য পদকও জিতেছে। পুরুষ দল নারী দল পুরুষ দল নারী দল "2016 Kabaddi World Cup :: Republic of Korea Kabaddi Team Profile - Information About Team Republic of Korea"। ২ নভেম্বর ২০১৭। ১৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:দক্ষিণ কোরিয়া জাতীয় ক্রীড়া দলসমূহ
সিনান ওয়ান

সিনান ওয়ান (জন্ম ১ সেপ্টেম্বর ১৯৬৭) হলেন আজারবাইজানীয় তুর্কি বংশোদ্ভূত একজন তুর্কি রাজনীতিবিদ, তিনি ২০১১ সালে তুর্কি সংসদে উগ্র ডানপন্থী জাতীয়তাবাদী আন্দোলন দলের (এমএইচপি) সাথে একটি আসন জিতেছিলেন। ওয়ান ১৯৬৭ সালের ১ সেপ্টেম্বরে তুরস্কের ইয়দিরে জন্মগ্রহণ করেন। তিনি ১৯৮৯ সালে মার্মারা বিশ্ববিদ্যালয়ের ব্যবস্থাপনা বিভাগ থেকে স্নাতক হন। ১৯৯৩ থেকে ২০০০ সাল পর্যন্ত ওয়ান আজারবাইজান রাষ্ট্রীয় অর্থনৈতিক বিশ্ববিদ্যালয়ে ভারপ্রাপ্ত ডিন হিসেবে কাজ করেছেন। ১৯৯৪ থেকে ১৯৯৮ সাল পর্যন্ত তিনি একটি অতিরিক্ত মিশনে তুরস্কের পররাষ্ট্র মন্ত্রণালয়ের তুর্কি আন্তর্জাতিক সহযোগিতা ও উন্নয়ন সংস্থা টিকার প্রতিনিধি হিসেবেও দায়িত্ব পালন করেন। ২০০০ সালে তিনি তুরস্কে ফিরে আসেন ও ককেশাস অঞ্চলের ইউরেশীয় কৌশলগত অধ্যয়ন কেন্দ্রে কাজ শুরু করেন। তিনি আন্তর্জাতিক সম্পর্ক ও কৌশলগত বিশ্লেষণ কেন্দ্র তুর্কসামের ভিত্তি স্থাপন করেন। সিনান ওয়ান ১৯৯২ সালে তুর্কীয় বিশ্ব গবেষণা ফাউন্ডেশন প্রকাশনাতে প্রকাশিত 'আজারবাইজান', ২০০৩ সালে রাশিয়ায় প্রকাশিত 'রাজনীতি ও অলিগার্কি' এবং ২০০৬ সালে প্রকাশিত 'কমলা বিপ্লব' সহ বহু বইয়ের লেখক। সিনান ওয়ানের ৫০০ টিরও বেশি নিবন্ধ ও বিশ্লেষণ প্রকাশিত হয়েছে। ২০০৯ সালে, ওয়ান মস্কো আন্তর্জাতিক সম্পর্ক বিষয়ক রাষ্ট্রীয় উচ্চশিক্ষায়তন থেকে আন্তর্জাতিক সম্পর্ক ও রাষ্ট্রবিজ্ঞানে পিএইচডি অর্জন করেন। ১৯৯২ মিল্লিয়েত সংবাদপত্র সামাজিক বিজ্ঞান পুরস্কার ১৯৯৩ মার্মারা বিশ্ববিদ্যালয় শ্রেষ্ঠত্বের একাডেমিক পুরস্কার ইউরেশিয়া অর্থনৈতিক সম্পর্ক সংস্থা থেকে তুর্কীয় বিশ্ব পরিষেবা পুরস্কার ওগুজ উপজাতি সাংস্কৃতিক সংগঠন ফেডারেশন থেকে সম্মাননা পুরস্কার ২০১১ আজারবাইজান রাষ্ট্রীয় পদক টেলিকমিউনিকেশন ওয়ার্কার্স অ্যাসোসিয়েশন দ্বারা ২০১১ সালের "বছরের সংসদ সদস্য (এমপি)" Sinan Oğan nerelidirAjans Konya ওয়েব্যাক মেশিনে আর্কাইভকৃত ১৯ এপ্রিল ২০২১ তারিখে "İşte Sinan Oğanın eşi ve çocukları"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Head of Turkey-Azerbaijan association becomes deputy of Turkish parliament ওয়েব্যাক মেশিনে আর্কাইভকৃত ২০১৪-১০-২৭ তারিখে Azeri Elected to Turkish Parliament. "Sinan Oğan"। Official page। ২৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৪।  Dr. Sinan OĞAN. Turkish MP visits Azerbaijan Tourism Institute Azertag.az Sinan Oğan bir kez daha milletvekili seçildi Guvengazetesi.com. দাপ্তরিক ওয়েবসাইট
আবুল ওমরাহ মুহম্মদ ফখরুদ্দিন

আবুল ওমরাহ মুহম্মদ ফখরুদ্দিন হলেন একজন বাংলাদেশী গীতিকবি ও মুক্তিযোদ্ধা। তিনি তার ও আমার বাংলা মা তোর গানের জন্য পরিচিত। "প্রখ্যাত গীতিকবি আবুল ওমরাহ মুহম্মদ ফখরুদ্দিনের জীবনাবসান"। banglanews24.com। ২০২০-১০-২৬। সংগ্রহের তারিখ ২০২৩-০৩-১৬।  "চলে গেলেন প্রখ্যাত গীতিকবি আবুল ওমরাহ মুহম্মদ ফখরুদ্দিন"। Dinpratidin। সংগ্রহের তারিখ ২০২৩-০৩-১৬।  "'ও আমার বাংলা মা তোর...'"। Bangla Tribune। ২০২০-১০-২৫। সংগ্রহের তারিখ ২০২৩-০৩-১৬। [স্থায়ীভাবে অকার্যকর সংযোগ]
বোন্ডা

বোন্ডা বা বোন্দা হল একটি কড়া ভাজা দক্ষিণ ভারতীয় আলুর মুচমুচে জলখাবার । ভিন্ন ভিন্ন অঞ্চলে এই পদটি ভিন্ন ভিন্ন নাম আছে। অঞ্চলভেদে এই খাবারের স্বাদের তারতম্য দেখা যায়। বিভিন্ন প্রকারের বোন্ডার মধ্যে সবচেয়ে জন্নপ্রিয় হল আলু দিয়ে প্রস্তুত আলু বোন্ডা। কিছু অঞ্চলে এই পদ আলু ছাড়াও মিষ্টি আলু, ট্যাপিওকা, কোড়ানো আনারস, সবুজ মটর, পনির বা অন্যান্য উপাদান দিয়েও তৈরী করা হয়। বোন্দার একটি রন্ধন প্রনালী মানসোল্লাসাতে উল্লেখ করা হয়েছে। মানাসোল্লাসা হল ১২ শতকে সংস্কৃত ভাষায় রচিত এক বিশ্বকোষ। বলা হয় সোমেশ্বর তৃতীয় এই প্রাচীন গ্রন্থকে তাথ্যের ভাণ্ডার দিয়ে সমৃদ্ধ করেছিলেন। তিনি প্রাচীনকালে কর্ণাটক -এর অঞ্চল শাসন করতেন। একটি মশলাদার বোন্ডা তৈরির জন্য বেসনের গোলায় বিশেষভাবে প্রস্তুত আলু ডোবান হয়। বোন্ডার সাধারণত দুটি প্রকার বর্তমান। যার মধ্যে একটি মিষ্টি স্বাদের এবং একটি মসলাদার। কেরালার কিছু আঞ্চলিক রন্ধনপ্রনালীতে বোন্ডা প্রস্তুত করতে আলুর বদলে ট্যাপিওকা (ট্যাপিওকা বোন্ডা ) বা মিষ্টি আলু অথবা সামান্য পেঁয়াজ, সিদ্ধ ডিম ( মুত্তা বোন্ডা ), মসলা, কিমা করা মাংস এবং অন্যান্য উপাদান ব্যবহার করা হয়। তামিলনাড়ু রাজ্যে কালো ছোলা (উলুন্ডু) বাটা থেকে বোন্ডা তৈরি করা হয়। অন্ধ্রপ্রদেশে বোন্ডা পুরনালু নামে পরিচিত। নিরামিষ বোন্ডা হল উদুপি রন্ধনপ্রণালীর একটি খাবার, যেখানে তাজা সবুজ মটর এবং অন্যান্য সূক্ষ্মভাবে কাটা শাকসবজি যেমন ফ্রান্সের উতপাদিত শিম, গাজর এবং ধনে পাতা দিয়ে তৈরী পুর ব্যবহার করা হয়। গোলি বাজে বা ম্যাঙ্গালোর বন্ডা বা ম্যাঙ্গালোর বাজ্জি কর্ণাটকের আরেকটি জনপ্রিয় রান্না যা বোন্ডার এক বিকল্প রূপ।বোন্ডা -এর এই বিশেষ প্রকারটি ময়দার আটা (মিহি করা ময়দা) থেকে তৈরি করা হয়। "Take pride in the bonda or pakora. It is our gift to the world"। Hindustan Times। ১৮ এপ্রিল ২০১৫। সংগ্রহের তারিখ ৯ জানুয়ারি ২০১৭।  Gupta, Chef Niru (১ ফেব্রুয়ারি ২০১৬)। "10 Best Karnataka (Kannada) Recipes"। food.ndtv.com। সংগ্রহের তারিখ ৯ জানুয়ারি ২০১৭।  K.T. Achaya (২০০৩)। The Story of Our Food। Universities Press। পৃষ্ঠা 85। আইএসবিএন 978-81-7371-293-7।  "Vegetable Bonda ,Veg Bonda Recipe"। Udupi-Recipes। ২৪ জুলাই ২০১৯। সংগ্রহের তারিখ ১০ জানুয়ারি ২০২০।
চারোদি (সম্প্রদায়)

চারোদি হল ভারতের কর্ণাটক রাজ্যের একটি সম্প্রদায়। চারোদিরা মেস্তা (মেস্তা), আচারি, কোঙ্কনি আচারি, খন্দেকার, নায়ক ইত্যাদি বিভিন্ন নামে পরিচিত। হিন্দু ধর্মে চারোদী বলে কোনো পৃথক বিভাগ নেই। স্থানীয় ভাষায় 'চর' কথার মানে হল চারটি এবং 'হোদি' কথার অর্থ হল নৌকা। মনে করা হয় এই সম্প্রদায়ের লোকেরা পুরাকালে গোয়ার কোনো অঞ্চল থেকে নৌকায় চড়ে জলপথে যাত্রা করে কর্ণাটকে পৌছান এবং সেখানে চারটি বিভিন্ন উপকূলীয় অঞ্চলে অবতরণ করে বসতি স্থাপন করেছিল। চারোদিরা প্রাথমিকভাবে মেস্তা নামে পরিচিত ছিল। তাদের পৈতৃক ভূমি ছেড়ে তারা যখন অন্য স্থানে পাড়ি দেয় তখন যে স্থানে তারা অবতরণ করে তার নামের উপর ভিত্তি করে তারা তাদের সম্প্রদায়ের নাম পরিবর্তন করে নেয়। এদের সাধারণত উত্তর কর্ণাটকে আচারি বা চারোদি এবং দক্ষিণ কর্ণাটকে নায়ক বা মেস্থ বলা হয়। তাদের মধ্যে প্রচলিত লোককথা অনুসারে, তারা গোয়া থেকে সমুদ্রপথে নৌকায় চরে কর্নাটকে বিভিন্ন উপকূলীয় অঞ্চলে এসে বসতি স্থাপন করেছিল। ব্রিটিশ রাজের সময় তারা ভারতের " ডিনোটিফাইড ট্রাইব " এর অন্তর্ভুক্ত ছিল। ঐতিহ্যগতভাবে চারোদিদের পেশা হল কাঠমিস্ত্রি। ভারত স্বাধীনতা লাভ করার পর চারোদিরা কর্ণাটকের অন্যান্য অনগ্রসর শ্রেণীর সম্প্রদায়ের অন্তর্ভুক্ত হয়। চারোদিরা সাধারণত কর্ণাটকের শৃঙ্গেরী মাতার ভক্ত। তারা ভগবান শিবেরও উপাসক। স্থানীয়ভাবে ভগবান শিব চারোদি সম্প্রদায়ের লোকেদের মধ্যে রাবলনাথ নামে পরিচিত। গোয়া, ম্যাঙ্গালোর, কুন্দাপুর, গাঙ্গোলি, শিরুর, হোন্নাভার, সিরসি, কারওয়ার, সাগর এবং শিমোগা ইত্যাদি অঞ্চলে চারোদি ও মেস্থ সমাজের লোকেদের নিজস্ব মন্দির ছিল। Karnataka by Kumar Suresh Singh, B. G. Halbar। Anthropological Survey of India। ২০০৩। পৃষ্ঠা 384–389। আইএসবিএন 9788185938981।  Identity, ecology, social organization, economy, linkages and development process: a quantitative profile by Kumar Suresh Singh। Anthropological Survey of India। ১৯৯৬। পৃষ্ঠা 113,144। আইএসবিএন 978-0-19-563353-5।  Karnataka State gazetteer, Volume 13। Printed by the Director of Print, Stationery and Publications at the Govt. Press। ১৯৭৩। পৃষ্ঠা 101।  A socio-history of ex-criminal communities OBCs by Shyam Singh Shashi, P. S. Varma। Sundeep Prakashan। ১৯৯১। পৃষ্ঠা 188। আইএসবিএন 9788185067698।  "Central list of OBCs for the state of Karnataka"
ব্রাজিলে নারীবাদ

ব্রাজিলে নারীবাদ উনিশ শতকের দিকে উদ্ভুত হয়। ব্রাজিলের সাম্রাজ্যের সময়, কিছু আইনবিদ স্বামীর সম্মতি সহ বা ছাড়াই নারীদের ভোটাধিকারকে বৈধ করার চেষ্টা করেছিলেন। পরবর্তীতে, ১৮৯১ সালের প্রজাতন্ত্রী সংবিধান নারীদের ভোটদান থেকে বাদ দেয়নি, কারণ তাদের অধিকার থাকতে পারে এমন ব্যক্তি হিসাবে বিবেচনা করা হয়নি। এটি কিছু নারীকে ভোটারদের মধ্যে তাদের অন্তর্ভুক্ত করার জন্য সফলতা ছাড়াই অনুরোধ করেছিল। ১৮৯১ সালের সংবিধানে প্রাথমিকভাবে একটি ধারা ছিল যা নারীদর ভোট দেওয়ার অধিকার দিয়েছিল, কিন্তু এটি এর শেষ সংস্করণে বিলুপ্ত করা হয়েছিল কারণ এই ধারণাটি ছিল যে রাজনীতি নারীদের জন্য একটি সম্মানজনক কার্যকলাপ নয়। এই সময়ের কিছু ঐতিহাসিক মুহূর্ত নারীদের সংগ্রামের অগ্রগতিতে গুরুত্বপূর্ণ ছিল, যেমন ১৯১৭ সালের ধর্মঘট, ১৯২২ সালে ব্রাজিলের কমিউনিস্ট পার্টির উত্থান ও একই বছরে সাও পাওলোতে আধুনিক শিল্প সপ্তাহ। ১৯১৯ সালে, বার্থা লুটজ, যাকে নিসিয়া ফ্লোরেস্তার সাথে ব্রাজিলের নারীবাদী আন্দোলনের পথপ্রদর্শক হিসাবে বিবেচনা করা হয়, তিনি ব্রাজিলিয়ান ফেডারেশন ফর উইমেনস প্রগ্রেস প্রতিষ্ঠা করেন, যা ভোটাধিকার ও স্বামীর অনুমোদন ছাড়াই কাজ করার অধিকারের জন্য লড়াই করেছিল। রিও গ্র্যান্ডে ডো নর্তে ও মিনাস গেরাইস নারী ভোটকে বৈধ করার ক্ষেত্রে অগ্রগামী রাজ্য ছিল প্রথম নিবন্ধিত নারী নির্বাচক ছিলেন সেলিনা গুইমারেস ভিয়ানা। সেলিনা ১৯২৭ সালে রিও গ্রান্ডে ডো নর্তে এর নির্বাচনী আইনের ১৭ অনুচ্ছেদ যা বলে আহ্বান করেন: রিও গ্র্যান্ডে ডো নর্তে সমস্ত নাগরিক যারা আইন দ্বারা নির্ধারিত শর্ত পূরণ করে তারা ভোট দিতে পারবে এবং লিঙ্গ ভেদ ছাড়াই ভোট দিতে সক্ষম হবে। ২৫ নভেম্বর ১৯২৭-এ, তিনি ভোটারদের মধ্যে অন্তর্ভুক্ত হওয়ার জন্য অনুরোধ করেন, একটি অনুরোধ যা বিচারক ইসরায়েল ফেরেরা নুনেস অনুমোদন করেছিল। ব্রাজিলের নারীবাদী আন্দোলন মার্কিন যুক্তরাষ্ট্র ও ইউরোপের নারীবাদী আন্দোলন দ্বারা ব্যাপকভাবে প্রভাবিত হয়েছিল। Maruci, Hannah। "Women's struggle to vote in Brazil: same fight, different strategies | OHRH" (ইংরেজি ভাষায়)। সংগ্রহের তারিখ ২০২২-০২-২৫।
আফ্রিকান নারীবাদ

আফ্রিকান নারীবাদ হল আফ্রিকান নারীদের দ্বারা উদ্ভাবিত এক ধরনের নারীবাদ যা বিশেষভাবে মহাদেশীয় আফ্রিকান নারীদের (আফ্রিকান মহাদেশে বসবাসকারী আফ্রিকান নারীদের) অবস্থা ও চাহিদার কথা বলে। আফ্রিকান নারীবাদে মাদারিজম, ফেমালিজম, স্নেইল-সেন্স ফেমিনিজম, উইমেনিজম/ওমেন প্যালেভারিং, নেগো-ফেমিনিজম ও আফ্রিকান উইম্যানিজম সহ এর নিজস্ব অনেক ভাষার প্রবাহ রয়েছে। যেহেতু আফ্রিকা একটি মনোলিথ নয়, তাই এই নারীবাদগুলি আফ্রিকান নারীদের অভিজ্ঞতার প্রতিফলন করে না। কিছু নারীবাদ আফ্রিকান নারীদের নির্দিষ্ট গোষ্ঠীর জন্য আরও নির্দিষ্ট। আফ্রিকান নারীবাদ কখনও কখনও কৃষ্ণাঙ্গ নারীবাদ বা আফ্রিকান নারীবাদের সাথে সংলাপে বা দ্বন্দ্বে যুক্ত হয় (যা মহাদেশে বা সম্প্রতি আফ্রিকান মহিলাদের পরিবর্তে প্রবাসী আফ্রিকান মহিলাদের দ্বারা এবং তাদের জন্য হিসাবে বিবেচিত হয়) পাশাপাশি অন্যান্য নারীবাদ ও নারীবাদী আন্দোলন, যেমন জাতীয় ভিত্তিক আন্দোলন, যেমন সুইডেনে নারীবাদ, ভারতে নারীবাদ, মেক্সিকোতে নারীবাদ, জাপানে নারীবাদ, জার্মানিতে নারীবাদ, দক্ষিণ আফ্রিকায় নারীবাদ ইত্যাদি। কেউ কেউ যুক্তি দেন যে আফ্রিকান নারীরাই প্রথম নারীবাদী, যারা ইতিমধ্যেই ১৯৮৫ সালের বিশ্ব নারী সম্মেলনে গভীরভাবে সম্পৃক্ত ছিল এবং দীর্ঘদিন ধরে একে অপরের অবদানকে স্বীকৃতি দিয়ে আসছে। অন্যান্য্রা মনে করেন শ্বেতাঙ্গ পশ্চিমা নারীবাদের কৃষ্ণাঙ্গ নারী ও মহাদেশীয় আফ্রিকান নারীর অভিজ্ঞতাকে বাদ দেওয়ার কারণে আফ্রিকান নারীবাদ আংশিকভাবে প্রয়োজনীয় হয়ে উঠেছে। শ্বেতাঙ্গ পশ্চিমা নারীবাদ কৃষ্ণাঙ্গ নারীদের তাদের কৃষ্ণাঙ্গতা ও নারীত্ব উভয়ের সংযোগস্থলে যে বিশেষ সমস্যাগুলির মুখোমুখি হয় তা বিবেচনা করে না। বর্তমানে শ্বেতাঙ্গ নারীবাদ প্রায়শই আফ্রিকান নারীদের "বর্ণ নারী" হিসাবে শ্রেণিবদ্ধ করে, যা আফ্রিকান নারীর ঐতিহাসিক গতিপথ এবং নির্দিষ্ট অভিজ্ঞতাকে গোষ্ঠীবদ্ধ করে এবং এর মাধ্যমে দমন করে। Nkealah, Naomi (২০১৬)। "(West) African Feminisms and Their Challenges": 61–74। ডিওআই:10.1080/02564718.2016.1198156।  Baderoon, Gabeba; Decker, Alicia C. (২০১৮-১১-০১)। "African FeminismsCartographies for the Twenty-First Century" (ইংরেজি ভাষায়): 219–231। আইএসএসএন 1536-6936। ডিওআই:10.1215/15366936-7176384।  Swaim-Fox, Callan (২০১৮-১১-০১)। "Decade for Women Information Resources #5Images of Nairobi, Reflections and Follow-Up, International Women's Tribune Center" (ইংরেজি ভাষায়): 296–308। আইএসএসএন 1536-6936। ডিওআই:10.1215/15366936-7176450।  Busia, Abena P. A. (২০১৮-১১-০১)। "Creating the Archive of African Women's WritingReflecting on Feminism, Epistemology, and the Women Writing Africa Project" (ইংরেজি ভাষায়): 233–245। আইএসএসএন 1536-6936। ডিওআই:10.1215/15366936-7176406।
মোলীয় ঘনমাত্রা

মোলীয় ঘনমাত্রা (মোলত্ব, পদার্থের ঘনমাত্রা বা পরিমাণের ঘনমাত্রা নামেও পরিচিত) হল কোনও রাসায়নিক প্রজাতির ঘনমাত্রার পরিমাপ, বিশেষ করে একটি দ্রবণে একটি দ্রাব্যের ঘনমাত্রার পরিমাপ, যাকে প্রতি একক আয়তনের দ্রবণে পদার্থের পরিমাণ দ্বারা প্রকাশ করা হয়। রসায়নশাস্ত্রে মোলীয় ঘনমাত্রার সবচেয়ে বহুল ব্যবহৃত এককটি হল মোল প্রতি লিটারে (mol/L বা mol/dm3) কোনও দ্রবণে দ্রবীভূত পদার্থের ঘনমাত্রা যদি ১ mol/L হয়, তাহলে তাকে ১ মোলার বলা হয়। মোলালত্ব পরিমাণের ক্রম (মোলীয় ঘনমাত্রা) Molar Solution Concentration Calculator Experiment to determine the molar concentration of vinegar by titration
সোশ্যাল ডেভেলপমেন্ট ফাউন্ডেশন

সোশ্যাল ডেভেলপমেন্ট ফাউন্ডেশন আর্থিক প্রতিষ্ঠান বিভাগের অধীনস্থ একটি সরকারি প্রতিষ্ঠান। মূলত সমাজের দরিদ্র, কম সুবিধাভোগী এবং দরিদ্র জনগোষ্ঠীর আর্থ-সামাজিক, সাংস্কৃতিক, শিক্ষা, পরিবেশ, কৃষি এবং মানবাধিকার উন্নয়নের জন্য প্রতিষ্ঠানটি কাজ করে থাকে। ১৯৯৪ সালে কোম্পানী অ্যাক্ট প্রণয়নের মাধ্যমে দেশে কোম্পানি নিবন্ধনের সূচনা ঘটে। এই অ্যাক্টের অধীনেই ২০০০ সালে সোশ্যাল ডেভেলপমেন্ট ফাউন্ডেশন গঠিত হয়। প্রতিষ্ঠাকালীন সময়েই এর মূল লক্ষ্য ছিলো অলাভজনক প্রতিষ্ঠান হিসেবে প্রতিষ্ঠা করা। পরবর্তীতে অর্থ মন্ত্রণালয়ের অধীনে আর্থিক প্রতিষ্ঠান বিভাগের অধীনস্হ প্রতিষ্ঠান হিসেবে একে অন্তর্ভুক্ত করা হয়। ব্যবস্থাপনার কার্যক্রম পরিচালনার জন্য ১৮ সদস্যের একটি পরিচালনা পর্ষদ গঠন করা হয়। তাঁরা হলেন: মহাপরিচালক: ১ জন পরিচালক: ২ জন উপ পরিচালক: ৬ জন সহকারী পরিচালক: ৫ জন প্রোগ্রামার: ১ জন সহকারী প্রোগ্রামার: ১ জন সহকারী মেইন্টেন্যান্স ইঞ্জিনিয়ার: ১ জন মেডিকেল অফিসার: ১ জন অর্থ মন্ত্রণালয় (বাংলাদেশ) আর্থিক প্রতিষ্ঠান বিভাগ "পরিক্রমা, সোশ্যাল ডেভেলপমেন্ট ফাউন্ডেশন"। sdfbd.org। সংগ্রহের তারিখ ২০২৩-০১-০২।  "কোম্পানি অ্যাক্ট, ১৯৯৪"। minlaw.gov.bd। সংগ্রহের তারিখ ২০২৩-০১-০২।  "পরিচালনা পর্ষদ, সোশ্যাল ডেভেলপমেন্ট ফাউন্ডেশন"। sdfbd.org। সংগ্রহের তারিখ ২০২৩-০১-০২।
মালয়েশিয়ায় নারীবাদ

মালয়েশিয়ার নারীবাদী আন্দোলন হল লিঙ্গ-ভিত্তিক বৈষম্য, হয়রানি ও নারীর প্রতি সহিংসতার অবসান ঘটাতে প্রতিশ্রুতিবদ্ধ নারী সংগঠনগুলির একটি বহুসাংস্কৃতিক জোট। ১৯৮০-এর দশকের মাঝামাঝি সময়ে নারীদের আশ্রয়স্থল হিসেবে প্রথম আবির্ভূত হওয়ার পর মালয়েশিয়ার নারীবাদী নারী সংগঠনগুলো পরবর্তীতে অন্যান্য সামাজিক ন্যায়বিচার আন্দোলনের সাথে জোট গড়ে তোলে। আজ, মালয়েশিয়ার নারীবাদী আন্দোলন দেশের নাগরিক সমাজের অন্যতম সক্রিয় নাটুয়া। মালয়েশিয়ায় নারীবাদী আন্দোলনের ইতিহাস, এর জন্ম এবং 'নারীবাদী' শব্দের ব্যবহার নিয়ে বিতর্ক রয়েছে। উদাহরণস্বরূপ, ব্রিটেন ও মার্কিন যুক্তরাষ্ট্রের নারীবাদী আন্দোলনের ইতিহাসের বিপরীতে মালয়েশিয়ায় নারীর অধিকারের জন্য সংগ্রাম নারীদের ভোটাধিকারের উপর প্রতিষ্ঠিত হয়নি। ব্রিটিশ সাম্রাজ্যের পতনের সময় অন্যান্য উত্তর-ঔপনিবেশিক দেশের মতো ১৯৫৭ সালে দেশের রাজনৈতিক স্বাধীনতার সময় সমস্ত মালয়েশিয়ার নাগরিক, পুরুষ ও নারী উভয়কেই ভোট দেওয়ার অধিকার দেওয়া হয়েছিল। ১৯৪৬ ও ১৯৪৮ সালের যুদ্ধোত্তর বছরগুলিতে, বিভিন্ন জাতিগত গোষ্ঠীর নারীরা ঔপনিবেশিকতা বিরোধী ও অধিকৃত মালয় নারীদের নিকৃষ্ট অবস্থা সম্পর্কিত সমস্যাগুলির বিরুদ্ধে সংঘবদ্ধ হয়েছিল। ১৯২০-এর দশকে মালায়ায় একটি রাজনৈতিক ও সামাজিক প্রকল্প হিসাবে নারীর মুক্তি বা নারীমুক্তির প্রথম নথিভুক্ত ব্যবহার করেন মালয় মুসলিম পুরুষ সংস্কারক ও লেখক সৈয়দ সাইখ আল-হাদি এবং জাবা নামে অধিক পরিচিত জয়নাল আবিদিন আহমেদ। যদিও তারা নারী মুক্তির উপায় হিসাবে নারী ও মেয়েদের শিক্ষার পক্ষে ছিলেন, মালয় মুসলিম আধুনিকতাবাদীরা বা কাউম মুদা মালয় নারীদের তাদের সন্তানদের শিক্ষাবিদ হিসাবে তাদের প্রাথমিক ভূমিকা পালনের দক্ষতা দিয়ে সজ্জিত করার উপায় হিসাবে ইসলামী শিক্ষার গুরুত্বের উপর জোর দিয়েছিলেন। ১৯৪৬ ও ১৯৪৮ সালের যুদ্ধোত্তর বছরগুলিতে, বিভিন্ন জাতিগত গোষ্ঠীর নারীরা ঔপনিবেশিকতা বিরোধী ও অধিকৃত মালায় নারীদের নিকৃষ্ট অবস্থা সম্পর্কিত সমস্যাগুলির বিরুদ্ধে সংঘবদ্ধ হয়েছিল। যদিও তারা পুরুষদের দ্বারা প্রতিষ্ঠিত জাতীয়তাবাদী এবং কমিউনিস্ট পার্টির নারী-বাহুর সদস্য ছিল, নারীরা তাদের জেন্ডার-ভিত্তিক ঔপনিবেশিক বিরোধী লক্ষ্যে আরও উগ্রবাদী হয়ে ওঠে ও অবশেষে তাদের মূল দলগুলির থেকে আধা-স্বায়ত্তশাসিত মর্যাদা লাভ করে। সেই সময়ের বিশিষ্ট মৌলবাদী নারীদের মধ্যে শামসিয়া ফাকেহ এবং পরে খাতিজাহ সিদেকের মতো অন্তর্ভুক্ত ছিল। Ng, Cecilia (২০১৩)। Feminism and the Women's Movement in Malaysia: An Unsung (R)evolution। Routledge।  Ariffin, Rohana (১৯৯৯)। "Feminism in malaysia": 417–423। ডিওআই:10.1016/S0277-5395(99)00039-4।  Aljunied, S. M. K. (২০১৩)। "Against Multiple Hegemonies: Radical Malay Women in Colonial Malaya": 153–175। ডিওআই:10.1093/jsh/sht056।  Izharuddin, Alicia (২০১৩)। "The use of English in contemporary Malaysian feminism": 4। [স্থায়ীভাবে অকার্যকর সংযোগ] Manderson, Lenore (অক্টোবর ১৯৭৭)। "The Shaping of the Kaum Ibu (Women's Section) of the United Malays National Organization": 210–228। জেস্টোর 3173093। ডিওআই:10.1086/493453।  Aljunied, S. M. K. (২০১৩)। "Against Multiple Hegemonies: Radical Malay Women in Colonial Malaya": 153–175। ডিওআই:10.1093/jsh/sht056।